stanford-oval/wikipedia huggingface dataset:
Kuopion korttelimuseo
Rakennukset > Rakennus 3

entinen käräjätupa
aiemmin myös Sisälähetysseuran yömajana ja asuinkäytössä; sittemmin länsipäädyssä ulkomuseon toimisto ja itäpäädyssä (aiempi) museokahvila, ja sitten tunnustetun, kierrätyskoruja valmistavan kultasepän tilat
Rakennukset > Rakennus 11

Apteekkimuseo
Kuvia

Kuopion korttelimuseota Kirkkokadun ja Kuninkaankadun risteyksestä nähtynä. Kadunnimet ovat 1900-luvun alun tyyliä mukaillen kolmella kielellä - suomeksi, ruotsiksi ja venäjäksi.
Kuopion korttelimuseon rakennus 3 on aiemmin toiminut käräjätalona.
Korttelimuseon rakennus 11 eli apteekkimuseo.
Aiheesta muualla

Kuvia tai muita tiedostoja aiheesta Kuopion korttelimuseo Wikimedia Commonsissa
Laconi

| Laconi (Làconi) |
| --- | --- |

 vaakuna
 Sijainti Oristanon maakunnassa
 Laconi
 Koordinaatit: 39.852°0′0″N, 9.052°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  124,75 km²
Korkeus:  555 m
Väkiluku:  1 878
Aikavyöhyke:  UTC+1
 – Kesäaika:  UTC+2
Postinumero:  08034
Suuntanumero(t):    0782
Rekisterikilpi:  OR
 
 http://www.comune.laconi.or.it 
Infobox OKVirheellinen NIMI-arvo: 
Laconi (sardiksi Làconi) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 1 878 asukasta (vuonna 2016) ja sen pinta-ala on 124,75 neliökilometriä. Se sijaitsee 555 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Laconi Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Korisliiga-kausi 2014–2015

Korisliiga-kausi 2014–2015 oli 75. kausi, jolloin pelattiin miesten koripallon Suomen mestaruudesta. Hallitsevana mestarina kauteen lähti Tampereen Pyrintö ja sarjanousijana Helsinki Seagulls.
Namika Lappeenranta luopui taloudellisen tilanteensa vuoksi sarjapaikastaan ennen kauden alkua. Liittohallituksen aikaisemman päätöksen mukaisesti joukkueen tilalle ei nostettu toista joukkuetta, vaan sarja pelattiin 11 joukkueen nelinkertaisena sarjana, jossa kukin joukkue pelasi toisia joukkueita vastaan kaksi koti- ja kaksi vierasottelua.
Televisiointi

Korisliiga ja seurat aloittivat 24. lokakuuta 2014 lähtien kolmivuotisena projektina kaikkien Korisliigaotteluiden suoratoiston KorisliigaTV:n välityksellä. Ottelut olivat katsottavissa ympäri maailman. Kameratuotanto tapahtui vastaavaa palvelua muun muassa Euroliigaan tuottavan belgialaisyrityksen avulla, ja jakelualustan tuotti suomalaisyritys. Palvelu tuotettiin liikkeen tunnistavien automaattikameroiden avulla. Lisäksi KorisliigaTV tuotti koosteet otteluista, valmentajahaastattelut sekä reaaliaikaisia huippuhetkiä otteluista. Kaikkia otteluita ei selostettu. KorisliigaTV oli maksullinen, ja katseluoikeus oli ostettavissa runkosarjassa joko yksittäisiin otteluihin, tietyn joukkueen kaikkiin otteluihin tai kaikkien joukkueiden kaikkiin otteluihin. Pudotuspeleistä KorisliigaTV näytti, osin muuta kautta televisioitavien ottelujen vuoksi, 12–31 ottelua. KorisliigaTV:n lisäksi Yleisradio esitti Korisliiga-otteluita Urheiluviikonloppu-lähetyksissään näytettyään kauden aikana kahdeksan runkosarjaottelua ja kaikki loppuottelut, joista kaksi ensimmäistä YLE Areenassa. Lisäksi YLE lisäsi valikoimaansa Naisten Korisliigan otteluita. Urheilusanomat näytti tilaajilleen verkkosivuillaan Korisliiga-otteluita keskiviikkoisin marraskuusta alkaen, ja VeikkausTV lähetti muutamia otteluita. Yhteensä YLE, VeikkausTV ja ISTV näyttivät 55 runkosarja ja 5–8 pudotuspeliottelua, joita selostivat muun muassa Toni Flink, Saku Mäkinen ja Tuomas Pakkanen.
Kansainväliset sarjat

Korisliigaan osallistuvista joukkueista kansainvälisiin sarjoihin osallistuivat Baltian liigaa pelannut Pyrintö, EuroChallengessa kilpailleet Joensuun Kataja sekä KTP-Basket ja VTB United-liigassa palloillut Loimaa Bisons.
Korisliigan joukkueet kaudella 2014–2015

| Joukkue | Paikkakunta |
| --- | --- |
Helsinki Seagulls: Helsinki
Joensuun Kataja: Joensuu
Kauhajoen Karhu: Kauhajoki
Kobrat: Lapua
Kouvot: Kouvola
KTP-Basket: Kotka
Namika Lahti: Lahti
Bisons Loimaa: Loimaa
Salon Vilpas: Salo
Tampereen Pyrintö: Tampere
Tapiolan Honka: Espoo
Runkosarja

Korisliigan kauden 2014–2015 runkosarjassa kukin joukkue pelasi toisia joukkueita vastaan kaksi koti- ja kaksi vierasottelua. Runkosarja alkoi 1. lokakuuta 2014 ja päättyi 15. huhtikuuta. Runkosarjan kahdeksan parasta joukkuetta selvisivät pudotuspelivaiheeseen. Runkosarjan viimeisen joukkueen oli tarkoitus pudota toiseksi korkeimmalle sarjatasolle, I-divisioona A:han, ja tämän sarjan voittaja nousi Korisliigaan seuraavaksi kaudeksi.
Marraskuun lopulla osa Korisliigan erotuomareista ilmoittautui esteellisiksi tuomitsemaan kotipaikkakuntansa ulkopuolella pelattavia otteluita, minkä johdosta sarjan joulukuun otteluita oli vaarassa peruuntua tuomaripulan vuoksi. Tuomarien protestin taustalla oli verottajan tulkinta tuomarien matkakorvauksista ja päivärahoista, mikä aiheutti tuomareille merkittäviä jälkiveroja. Asia ratkaistiin muutaman päivän kuluttua, kun Koripalloliitto sopi tuomarien kanssa määräaikaisen, kuluvan kauden ajan kestävän työsuhteen.
Seagullsin Melsahn Basabe sai Koripalloliitolta joulukuussa yhden ottelun pelikiellon epäurheilijamaisesta käytöksestä. Urheilulehden toimittaja kritisoi marraskuussa sarjan epäluotettavana pitämäänsä tilastointia (livescore) ja sitä, ettei joukkueiden ottelukokoonpanoja ole julkistettu sovitussa ajassa, mikä on aiheuttanut hankaluuksia vedonlyöjille. Koripalloliittoa kritisoitiin myös sen kiellettyä yllättäen pelaajilta yleisesti käytetyt aluspaidat ja liiton sakotettua Kouvoja Jason Conleyn kuukauden pelaaja -palkitsemistilauksessa käyttämän paidan vuoksi. Aluspaitakäytäntöä täsmennettiin kritiikin jälkeen.
Kauden nimekkäimpiin pelaajasiirtoihin kuului brittiläisen maajoukkuetakamies Devon van Oostrumin saapuminen Kouvoihin lainasopimuksella marraskuussa. Van Oostrum pelasi kuitenkin vaatimattomasti, ja sopimus purettiin kuuden ottelun jälkeen. Kauden aikana keskusteltiin jälleen sarjan ulkomaalaisvahvistusten määrästä: kansainvälisissä sarjoissa ei ollut Korisliigan herrasmiessäännön mukaista kolmen ulkomaalaispelaajan rajoitusta, joten näitä otteluita pelaavilla joukkueilla on useassa tapauksessa ylimääräisiä ulkomaalaispelaajia näitä otteluita varten. Lisäksi moni seura, jolla ei ollut tarpeeksi tasokasta omaa juniorituotantoa, hankki herrasmiessäänöllä pelaten A-juniori-ikäisiä pelaajia kokoonpanoihinsa, koska nämä rinnastettiin suomalaispelaajiin yhden pelatun A-junioriottelun jälkeen. Tilanteen nurinkurisuudesta käytettiin esimerkkinä käytännössä suomalaistunutta Damon Williamsia, joka kauteen 2014–2015 mennessä oli pelannut koko Suomen-uransa ulkomaalaisstatuksella ja jolla ei kuitenkaan ollut Suomen kansalaisuutta tai A-junioriottelua Suomessa.
Runkosarja > Päättyneet Korisliigaurat

Jukka Matinen (KTP) debytoi Korisliigassa jo vuonna 1995. Hän kuului Suomen maajoukkueen vakipelaajiin vuosikymmenen ajan ja voitti urallaan neljä Suomen mestaruutta, mikä oli Matisen lopettaessa aktiivipelaajista eniten. Hän pelasi 16 kautta Korisliigassa ja  voitti urallaan myös Saksan mestaruuden ja kolmesti Suomen cupin. Kaudella 2006–2007 Matinen valittiin SM-finaalien parhaaksi pelaajaksi.
Jukka Kataja (Vilpas) pelasi Suomen pääsarjassa 13 kautta vuosien 1999–2015 välillä. Kaudella 2001–2002 SM-sarjan vuoden tulokkaaksi valittu Kataja saavutti urallaan kaksi SM-mitalia ja pelasi 13 miesten maaottelua. Hän siirtyi Susi Training Centerin palvelukseen ja jatkoi Vilppaan koripallon hallituksessa.
Samu Kaaresvirta (Vilpas) päätti kauden 2014–2015 jälkeen pääsarjauransa ja siirtyi edustamaan kasvattajaseuraansa Ura Basketia I-divisioonaan. Korisliigassa Kaaresvirralle kertyi 16 kautta vuodesta 1998 lähtien. Hän voitti urallaan yhden Suomen mestaruuden, SM-hopean, SM-pronssin ja Suomen cupin.
Ilkka Vuori lopetti pelaajauransa kauden jälkeen, elokuussa 2015, loukkaantumista johtuen. Vuonna 2003 miesten pääsarjassa debytoinut Vuori valittiin Korisliigan vuoden puolustuspelaajaksi kaudella 2006–2007, ja hän voitti muun muassa Suomen mestaruuden vuonna 2009. 29-vuotiaana uransa lopettaneelle Vuorelle ehti kertyä kymmenen pääsarjakautta.
Runkosarja > Kuukauden pelaajat

| Kuukausi | Pelaaja | Seura |  |
| --- | --- | --- | --- |
| Lokakuu |  Gregory Mangano | Kauhajoen Karhu |  |
| Marraskuu |  Jason Conley | Kouvot |  |
| Joulukuu |  Robert Arnold | Joensuun Kataja |  |
| Tammikuu |  Ville Kaunisto | Kouvot |  |
| Helmikuu |  Anthony Hilliard | Bisons Loimaa |  |
| Maaliskuu |  Teemu Rannikko | Joensuun Kataja |  |
Runkosarja > Ennätyksiä ja merkkipaaluja > Merkittäviä tasalukujen ylityksiä

Pyrinnön Antero Lehto pelasi historian 12. pelaajana 500. runkosarjaottelunsa. Katajan Teemu Rannikko ylitti 28. joulukuuta 2014 tuhannen koriinjohtaneen syötön rajan sarjan historian pienimmällä ottelumäärällä (164), ja saman seuran Petri Virtanen saavutti helmikuussa historian ensimmäisenä pelaajana 1 700 koriinjohtaneen syötön rajan. KTP-Basketin Jukka Matinen heitti maaliskuussa 900. onnistuneen kolmen pisteen heittonsa runkosarjassa historian neljäntenä pelaajana.
Katajan valmentaja Pekka Salminen ylsi joulukuussa 200. runkosarjavoittoonsa ja samassa ottelussa historian viidentenä valmentajana 400 valmennettuun miesten runkosarjaotteluun pääsarjassa.
| Päivämäärä | Pelaaja | Joukkue | Tasaluku |  |
| --- | --- | --- | --- | --- |
| 8. joulukuuta 2014 |  Antero Lehto | Tampereen Pyrintö | 500 ottelua |  |
| 28. joulukuuta 2014 |  Teemu Rannikko | Joensuun Kataja | 1 000 syöttöä |  |
| 23. tammikuuta 2015 |  Timo Heinonen | KTP-Basket | 5 000 pistettä |  |
| 28. tammikuuta 2015 |  Ilkka Vuori | Namika Lahti | 700 syöttöä |  |
| 4. helmikuuta 2015 |  Petri Virtanen | Joensuun Kataja | 1 700 syöttöä |  |
| 7. helmikuuta 2015 |  Petri Virtanen | Joensuun Kataja | 500 ottelua |  |
| 7. helmikuuta 2015 |  Petri Virtanen | Joensuun Kataja | 7 000 pistettä |  |
Pudotuspelit

Koripalloliitto rankaisi runkosarjan voittanutta KTP-Basketia puolivälierien ja välierien kotikenttäedun menetyksellä sen jätettyä epähuomiossa pelaajan lisenssimaksun suorittamatta ja siten peluutettua edustuskelvotonta pelaajaa. Lisäksi seuralle määrättiin 2000 euron sakot rikkeestään. Päätöstä tehdessään Koripalloliitto kohtuullisti KTP-Basketin rangaistusta pitämällä ottelutulokset voimassa ja sarjasijoitukset ennallaan. Myöhemmin Urheilun oikeusturvalautakunta piti päätöksessään kohtuullistamisratkaisua perusteltuna, mutta rangaistustoimenpiteitä riittämättöminä. KTP-Basketille määrättiin kuuden sarjapisteen pistemenetys ja Koripalloliitto velvoitettiin laatimaan päätöksen mukainen runkosarjan sarjataulukko uudestaan. Päätöksen seurauksena Korisliigan puolivälierä- ja välieräotteluiden otteluparit ja lopputulokset pysyivät ennallaan, mutta liittohallitus päätti finaalien ja pronssiottelun kotiedun määräytyvän oikeusturvalautakunnan edellyttämän sarjataulukon mukaan.
Pudotuspelit käynnistyivät 18. huhtikuuta, ja ne käytiin ns. paras viidestä -menetelmällä, eli kolme otteluvoittoa ensin saavuttanut joukkue voitti otteluparin.
KTP:n Kenneth Simms taklasi toukokuussa välierissä Loimaan Antto Nikkarista niin, ettei tämä enää pystynyt jatkamaan ottelua. Simms sai teostaan harvinaisen välittömän ulosajon, ja KTP:lle tuomittiin 300 euron sakko. KTP:n päävalmentaja Anton Mirolybov sai saman ottelun loukkaavasta kielenkäytöstään sakon ja varoituksen. Rangaistuksia pidettiin riittämättöminä.
Pudotuspelit > Loppuottelut

Loimaa pelasi kotiottelunsa Turkuhallissa Turussa, johon syntyperäinen turkulainen, Katajan Teemu Rannikko palasi näin pelaamaan 15 vuoden tauon jälkeen. Kataja voitti loppuottelusarjan, ja Rannikko ylsi isänsä Jari Rannikon tavoin Suomen mestaruuteen. Ennen ottelusarjaa Suomen pitkäaikaisista maajoukkuepelaajista sekä Katajan Rannikko ja Petri Virtanen että Loimaan Tuukka Kotti eivät olleet voittaneet Suomen mestaruutta. Vaikka Rannikko oli Katajan kapteeni, antoi hän perinteiset voittoseremoniallisuudet, korisukan leikkaamisen ja Pantteri-patsaan noston, Kataja-ikoni Virtasen tehtäviksi. Virtanen oli joukkueineen jäänyt ennen mestaruuttaan viidesti SM-hopealle.
Loppuottelusarjan hahmoksi nousi Katajan Tommi Huolila, joka 198-senttisenä siirrettiin korinaluspelaajaksi Katajan ainoan varsinaisen sentterin, Tom Knightin, loukkaannuttua toisessa finaalissa. Huolila paransi peliesityksiään ottelu ottelulta ja palkittiin lopulta ratkaisevan finaalin parhaana pelaajana. Kataja oli yltänyt himmeämmille mitalisijoille useasti aikaisemminkin, mutta nyt se saavutti seurahistoriansa ensimmäisen miesten Suomen mestaruuden.
Pudotuspelit > Pudotuspelien merkkipaaluja

Pyrinnön Damon Williams ohitti Larry Poundsin ja siirtyi ensimmäiseksi pudotuspelien kaikkien aikojen levypallotilastossa.
Katajan Petri Virtanen ja KTP:n Jukka Matinen ylittivät 50 pudotuspeleissä pelatun tunnin (3 000 minuuttia) rajan historian kuudentena ja seitsemäntenä pelaajana.
KTP:n Timo Heinonen pelasi sadannen pudotuspeliottelunsa historian 12. pelaajana.
Talous

Lähde:
| Joukkue | Budjetti | Muutos ed>  kaudesta |
| --- | --- | --- |
| Bisons Loimaa | 820 000 € | - 30 000 € |
| Joensuun Kataja | 675 000 € | - 50 000 € |
| Helsinki Seagulls | 630 000 € | I div. |
| Kouvot | 520 000 € | + 135 000 € |
| Kauhajoen Karhu | 520 000 € | - 65 000 € |
| KTP-Basket | 500 000 € | - 50 000 € |
| Tampereen Pyrintö | 404 000 € | + 75 000 € |
| Tapiolan Honka | 396 000 € | + 29 000 € |
| Namika Lahti | 385 000 € | + 55 000 € |
| Salon Vilpas | 350 000 € | ± 0 € |
| Kobrat | 300 000 € | - 10 000 € |
Palkitut > Suomen mestarit 2015 – Joensuun Kataja

Suomen mestaruus oli 34-vuotiaille Teemu Rannikolle ja Korisliiga-ikoni Petri Virtaselle uran ensimmäinen. Kyseessä oli myös seuralle historian ensimmäinen mestaruus. Jesse Niemellä oli kaksi aikaisempaa mestaruutta kasvattajaseuransa Tampereen Pyrinnön joukkueesta, ja kolmas mestaruus oli 25-vuotiaalle Niemelle jo viides SM-mitali. Joukkueen apuvalmentajana toimi Tuomas Oja.
| # | Pelaaja | Pituus (cm) | Syntynyt |
| --- | --- | --- | --- |
| 3 |  Samu Ruskio | 195 | 1996 |
| 4 |  Jesse Niemi | 194 | 1990 |
| 5 |  Robert Arnold | 198 | 1988 |
| 8 |  Tommi Huolila | 198 | 1993 |
| 9 |  Teemu Rannikko (C) | 189 | 1980 |
| 10 |  Marius van Andringa | 189 | 1994 |
| 13 |  Nicolai Andersen | 203 | 1996 |
| 14 |  Petri Virtanen | 183 | 1980 |
| 20 |  Kalle Naapi | 187 | 1993 |
| 23 |  Marcel Moore | 200 | 1994 |
| 25 |  Tom Knight | 208 | 1991 |
| 30 |  Ken Horton | 198 | 1989 |
| 32 |  Jussi Salmela | 179 | 1992 |
| 33 |  Riku Heinonen | 187 | 1991 |
Päävalmentaja
|  Pekka Salminen |  Pekka Salminen |  Pekka Salminen | 1963 |
Palkitut > Suomen Koripalloliiton kauden parhaat

Lähde:
| Palkinto | Voittaja | Joukkue |
| --- | --- | --- |
| Vuoden pelaaja |  Teemu Rannikko | Joensuun Kataja |
| SM-finaalien paras pelaaja |  Teemu Rannikko | Joensuun Kataja |
| Vuoden puolustuspelaaja |  Vesa Mäkäläinen | Namika Lahti |
| Vuoden tulokas |  Marius van Andringa | Joensuun Kataja |
| Vuoden kehittynein pelaaja |  Joonas Lehtoranta | KTP-Basket |
| Paras kuudes pelaaja |  Petri Virtanen | Joensuun Kataja |
| Vuoden ulkomaalaisvahvistus |  Robert Arnold | Joensuun Kataja |
| Vuoden valmentaja |  Pekka Salminen | Joensuun Kataja |
| Vuoden erotuomari |  Petri Mäntylä |  |
Korisliiga-ikoni Jukka Matisen pelaajaura päättyi tähän kauteen. Lisenssikiistasta huolimatta Matinen heitti pronssiottelussa 11 pistettä ja saavutti uransa seitsemännen SM-mitalin.
LGSF Kaunas

LGSF Kaunas (Lietuvos gimnastikos ir sporto federacija) on liettualainen urheiluseura Kaunasista.
Historia

Seura perustettiin vuonna 1927 nimellä LGSF.
Vuonna 1944 klubi joutui konkurssiin.
Saavutukset

Seura on voittanut Liettuan mestaruuden kerran: 1939.
Aiheesta muualla

futbolinis.lt (liettuaksi)
Leonid Osyka

| Leonid Osyka> Henkilötiedot |
| --- | --- |
Syntynyt: 8. maaliskuuta 1940 Kiova, Ukrainan sosialistinen neuvostotasavalta
Kuollut: 16. syyskuuta 2001 Kiova (61 vuotta)
Ammatti:  elokuvaohjaaja, käsikirjoittaja
Ohjaaja
Palkinnot
 Ukrainan kansantaiteilija (1998), Oleksandr Dovženkon valtionpalkinto (2001) 
Aiheesta muualla
IMDb 
Elonet
Leonid Myh’ailovytš Osyka (ukr. Леонід Михайлович Осика; 8. maaliskuuta 1940 Kiova – 16. syyskuuta 2001 Kiova) oli ukrainalainen elokuvaohjaaja ja käsikirjoittaja.
Hänen saamiin tunnustuksiin lukeutuu Ukrainan kansantaiteilijan arvonimi (1998). Hänelle myönnettiin myös Oleksandr Dovženkon valtionpalkinto (2001).
Hänen tunnetuimpiin ohjaustöihinsä lukeutuu Ukrainan elokuvahistorian sadan paraan elokuvan listan sijalle 5/100 arvostettu Kiviristi (ukr. Камінний хрест, Kaminnyi h’rest) (1968). Mustavalkoista teosta on luonnehdittu ukrainalaisen runollisen elokuvan parhaimmistoon kuuluvaksi, maailman elokuvataiteen työksi jolle ei ukrainaisen elokuvan joukosta löydy vertaista.
Filmografiaa, ote (ukrainaksi):
Та, що входить у море (1965)
Хто повернеться — долюбить (1966)
Камінний хрест (1968) - Kiviristi
Захар Беркут (1971) - Zahar Berkut
Дід лівого крайнього (1973)
Тривожний місяць вересень (1976)   Trevozhnyi mesjats veresen
Море (1978)
Вклонися до землі (1985) - Poklonis do zemli
Увійдіть, стражденні! (1987)
Етюди про Врубеля (1989) - Etjudy o Vrubele
Подарунок на іменини (1991)
Гетьманські клейноди (1993)
Kuivajärvi (Kinnula)

| Kuivajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kinnula
Koordinaatit:  63°19′54″N, 25°15′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskuoja:  oja Leväseen 
Järvinumero:  14.449.1.004
Mittaustietoja
Pinnankorkeus:  165,1 m  
Pituus:  1,6 km  
Leveys:  1,2 km  
Rantaviiva:  5,50257 km  
Pinta-ala:  1,15794 km²   
Tilavuus:  0,00061654979 km³ 
Keskisyvyys:  0,55 m  
Suurin syvyys:  1,2 m  
Saaria:  2 
 fiKuivajärvi 
Kuivajärvi  on Keski-Suomessa Kinnulassa  Sepänkylän lähellä sijaitseva järvi.
Maantietoa

Järvi on 1,6 kilometriä pitkä, 1,2 kilometriä leveä, ja sen pinta-ala on 116 hehtaaria eli 1,2 neliökilometriä. Sillä on kaksi saarta, joiden yhteispinta-ala on 0,06 hehtaaria.  Järvi on luodattu ja siitä on julkaistu syvyyskartat. Järven tilavuudeksi on saatu 616 500 kuutiometriä. Sen keskisyvyys on 0,6 metriä ja suurin syvyys on 1,2 metriä. Sen rantaviivan pituus on 5,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Urpilanjoen valuma-alueeseen (14.449) se kuuluu. Järven vedenpinnan korkeus on 165,1 metriä mpy.
Labdia clytemnestra

| Labdia clytemnestra> Tieteellinen luokittelu |
| --- | --- |
Domeeni:  Aitotumaiset Eucarya
Kunta:  Eläinkunta Animalia
Pääjakso:  Niveljalkaiset Arthropoda
Alajakso:  Kuusijalkaiset Hexapoda
Luokka:  Hyönteiset Insecta
Lahko:  Perhoset Lepidoptera
Yläheimo:  Jäytäjäkoimaiset Gelechioidea
Heimo:  Cosmopterigidae
Suku:  Labdia
Laji:  clytemnestra
Kaksiosainen nimi
 Labdia clytemnestra  Meyrick, 1923 
  [ Muokkaa Wikidatassa ] [ ohje ]  
Labdia clytemnestra on Labdia-sukuun ja Cosmopterigidae-heimoon kuuluva eläinlaji. Tieteellisen nimen sille antoi ensimmäisenä Meyrick vuonna 1923. Sillä ei ole alalajeja.
Labböle

Labböle on kylä Kemiönsaaren kunnassa. Kylä sijaitsee Kemiön kaakkoisosassa entisen Västanfjärdin rajalla. Kylä muodostuu useasta maatilasta, joista kaikkia ei enää viljellä.
Labbölen naapurikylät ovat Västermark, Vestlax ja Tappo. Ainoa tieyhteys Labböleen on Västermarkin kautta. Kylän rakennuskanta sijaitsee varsin yhtenäisesti maantien päässä. Muutamia taloja sijaitsee hieman erillään kyläkeskuksesta. Taponjoki virtaa purona kylän läpi lounaaseen ja kylän ympäristö on metsäisten kalliosaarekkeiden rikkomaa peltomaisemaa. Laajin kallioalue Getklintsbergen on luonnonsuojelualuetta. Kylän itäreunalla sijaitsee vesijättömaaksi muuttunut entinen järvi Labböleträsket sekä suoalue Hjortronmossen.
Labböle mainitaan ensimmäisen kerran 1500-luvulla. Vuoden 1566 maakirjan mukaan kylässä oli kaksi taloa. Nämä talot on jaettu kahtia isojaon yhteydessä vuonna 1780. Kylän talot ovat hieman siirtyneet erilleen Labbölen historialliselta kylätontilta, mutta muodostavat vanhoine rakennuksineen yhä yhtenäisen kokonaisuuden. 1920- ja 1930-luvuilla kylään lohkottiin useampi pientila muun muassa itsenäistyvistä torpista. Uudempaa asutusta kylään ei ole syntynyt. 1900-luvun aikana Labböleträsketiä kuivattiin ja järvi muuttui vesijättömaaksi.
LayCool

LayCool Tribute to the Troops tapahtumassa joulukuussa 2010.
LayCool on vuonna 2009 perustettu Tag Team, joka koostuu kahdesta showpainijasta. Joukkueen jäsenet ovat Layla El ja Michelle McCool. Tiimi on voittanut muun muassa niin sanotusti yhteisen WWE Divas Championshipin ja WWE Women's Championshipin.
Lay

Lay on muun muassa seuraavien henkilöiden sukunimi:
Caren Lay (s. 1972), saksalainen poliitikko
Jeffrey Lay (s. 1969), kanadalainen soutaja
Kenneth Lay (1942–2006), yhdysvaltalainen liikemies ja talousrikollinen
Lay Zhang (s. 1991), kiinalainen näyttelijä ja laulaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Laconian tapaus

Laconian tapaus oli toisen maailmansodan aikainen tapahtuma Atlantilla, jossa joukkojenkuljetusaluksen torpedoinut sukellusvene ryhtyi auttamaan veden varaan joutuneita, ja joutui tämän johdosta itse lentohyökkäyksen kohteeksi. Tapahtuman seurauksena Saksan sukellusvenelaivaston komentaja Karl Dönitz kielsi hyökkäysten uhrien auttamisen.